|  |  |
| --- | --- |
| Prvi.jpg |  [21. септембар 2012.] **9/12** |
|  |  |

|  |
| --- |
| **септембар 2012. године** |
| САОПШТЕЊЕ ЗА МЕДИЈЕ |

**Просјечна нето плата у августу 818 КМ**

Највиша просјечна нето плата у подручју *Финансијско посредовање* 1 287 КМ, најнижа у подручју *Угоститељство* 550 КМ

**Просјечна мјесечна нето плата** запослених у Републици Српској,исплаћена у августу 2012. године износи818 КМ, а просјечна мјесечна бруто плата 1 349 КМ.

Просјечна нето плата исплаћена у августу 2012. године у односу на јул 2012. године мања је номинално за 0,6% а реално за 0,9%. У односу на просјечну нето плату у 2011. години, просјечна нето плата у августу 2012. године већа је номинално за 1,1%, док је реално остала на истом нивоу. У августу 2012. године у односу на исти мјесец прошле године просјечна нето плата номинално је већа за 0,6% док је реално мања за 1,3%.

Највиша просјечна нето плата у августу 2012. године, посматрано по подручјима дјелатности, исплаћена је у подручју *Финансијско посредовање* и износи 1 287 КМ, а најнижа у подручју *Угоститељство* 550 КМ.

У августу 2012. године, у односу на јул 2012. године, највећи номинални раст нето плате забиљежен је у подручјима *Грађевинарство* за 1,6%, *Здравствени и социјални рад* за 1,0% и *Образовање* за 0,8%док је номинално нижа плата у подручјима *Вађење руда и камена* за 7,4%, *Саобраћај, складиштење и комуникације* за 2,9% и *Рибарство* за 2,8%.

 KM

 2012.

 2011.

 Графикон 1. Просјечнe нето платe запослених по мјесецима

**Мјесечна инфлација у августу 2012. године 0,3%**

**Годишња инфлација (август 2012 /август 2011) 1,9%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у августу 2012. године у односу на јул 2012. године, у просјеку су више за 0,3%.

Забиљежен је раст код 4 од укупно 12 одјељака. Раст цијена у августу забиљежен је у одјељцима *Превоз, Становање, Алкохолна пића и дуван* *и* *Остала добра и услуге.*

Највећи раст цијена у августу забиљежен је у одјељку *Превоз* 3,1% због поновног поскупљења свих врста горива за 5,4%.

Одјељак *Становање* биљежи раст цијена 0,4% и то због више цијене лож уља за 5,4%, плина у боцама и огрeвног дрвета за 1,4%.

У одјељку *Алкохолна пића и дуван* забиљежен је раст цијена 0,2%, и то група Алкохолна пића биљежи раст 0,6% усљед повећања цијене пива за 1,0% и вискија за 0,5%.

 И у одјељку *Остала добра и услуге* забиљежен је раст цијена 0,2%, због повећања цијена производа за одржавање личне хигијене (тоалет сапун, шампон, креме, пасте за зубе и сл.) за 0,7%, као и осталих производа за личну хигијену (тоалет папир, хигијенски улошци, пелене за једнократну употребу) за 0,2%.

У одјељцима *Комуникације, Рекреација и култура*,*Образовање* *и Ресторани и хотели* цијене се у просјеку нису мијењале.

У одјељку *Храна и безалкохолна пића* забиљежен је пад цијена 0,5%, и то група *Храна* биљежи пад 0,5%, док група *Безалкохолних пића* биљежи раст цијена 0,1%. Иако група *Храна* биљежи пад цијена, у појединим подгрупама дошло је до повећања цијена појединих производа. Тако подгрупа *Месо* биљежи раст цијена од 0,7% усљед повећања цијена пилетине за 1,9%, јунетине за 1,1% и телетине за 1,0%, затим подгрупа *Риба* такође биљежи раст цијена 0,7% због повећања цијене ријечне и морске рибе за 0,8%, као и конзервисане и прерађене рибе за 0,4%. Подгрупа *Шећер, џем, мед, чоколада* биљежи раст цијена 0,5% због повећања цијене шећера за 1,3%, меда за 0,4% и џема за 0,3%, док подгрупа *Остали прехрамбени производи,* биљежи раст цијена 0,4% усљед повећања цијена додатка јелима (вегета, зачин Ц...) за 2,8%, сирћета за 1,4% и кухињске соли за 0,7%. Међутим на ниже цијене у групи *Храна* највећи утицај су имале подгрупе Воће и Поврће због нижих цијена сезонског воћа и поврћа. Тако подгрупа Воће је забиљежила пад цијена 5,5% због ниже цијене банана, јабука, крушака, шљива, а посебно грожђа, док подгрупа Поврће биљежи пад цијена 1,3% због нижих цијена парадајза, паприке, патлиџана, кромпира, цвекле, мркве, иако је у овом мјесецу дошло до повећања цијена купуса и свјежег краставца. Пад цијена забиљежен је и у подгрупама *Млијеко, сир, јаја* за 0,6% због ниже цијене кокошијих јаја за 2,8% и млијека у тетрапаку за 0,5%, затим *Хљеб и житарице* за 0,5% због ниже цијене тјестенине за 0,9%, риже 0,8% и бијелог брашна 0,5%, те *Уље и масноће* за 0,2% због нижих цијена маслаца за 0,8%, свињске масти за 0,5% и јестивог уља за 0,2%. На повећање цијена *Безалкохолних пића* за 0,1% највише је утицало повећање цијене какаа 1,7% и кафе 0,4%.

Пад цијена од 0,3% који је забиљежен у одјељку *Намјештај и покућство* настао је због због нижих цијена производа за чишћење и одржавање куће за 1,4%.

Oдјељак *Здравство* биљежи пад цијена од 0,2% због нижих цијена фармацеутских производа за 0,4%.

Цијене производа и услуга, који се користе за личну потрошњу у Републици Српској, у августу 2012. године у односу на исти мјесец 2011. године, више су у просјеку за 1,9%.

Посматрано по одјељцима намјене потрошње, у августу 2012. године у односу на август 2011. године, највиши раст забиљежен је код одјељка *Алкохолна пића и дуван* за 9,2%,затим слиједе индекси одјељака: *Превоз* за 5,0%, *Комуникације* за 4,3%, *Храна и безалкохолна пића* за 1,4%, *Остала добра* и *услуге* за *0,9%, Становање* за 0,7%, *Намјештај и покућство* за *0,3%*, *Здравство* за *0,1%,* *Образовање* за 0,1%, *Ресторани и хотели* за 0,1%. Индекс одјељка *Рекрација и култура* нижи је за 0,7%,док је индекс одјељка *Одјећа и обућа* нижи за 3,5%.

**Цијене произвођача индустријских производа (VIII 2012/VII 2012) у просјеку више 0,5%**

Цијенe произвођачa индустријских производа у августу 2012. године у односу на јул 2012. године у просјеку су више за 0,5%, у односу на август 2011. године више су за 0,6% и у односу на децембар 2011. године више су за 1,0%.

Посматрано по намјени потрошње, у августу 2012. године у односу на јул 2012. године цијене интермедијарних производа у просјеку су више за 1,0%, цијене енергије за 0,3%, цијене нетрајних производа за широку потрошњу за 0,2% док су цијене капиталних прозвода као и цијене трајних производа за широку потрошњу у просјеку остале на истом нивоу.

Цијене енергије, посматрано по намјени потрошње, у августу 2012. године у односу на август 2011. године, у просјеку су више за 0,9%, цијене нетрајних производа за широку потрошњу за 0,4%, цијене интермедијарних производа, као и цијене трајних производа за широку потрошњу за 0,3%, док су цијене капиталних прозвода у просјеку ниже за 0,4%.

Посматрано по подручјима индустријске производње (PRODCOM), цијене подручја подручја (Ц) вађење руда и камена у августу 2012. године у односу на јул 2012. године у просјеку су више за 1,1%, цијене подручја (Д) прерађивачка индустрија за 0,7%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У августу 2012. године, у односу на август 2011. године, цијене подручjа *Прерађивачка индустрија* у просјеку су више за 0,6%, цијене подручја *Вађење руда и камена* као и *подручја Производња и снабдијевање електричном енергијом*, *гасом и водом* више су за 0,5%.

**Индекс индустријске производње (VIII 2012/∅ 2011.) мањи 4,8%**

Индекс запослених у индустрији (VIII 2012/∅ 2011.) мањи 0,9%

**Индустријска производња** остварена у августу 2012. године у односу на просјечну мјесечну производњу из 2011. године мања је за 4,8%, у односу на исти мјесец прошле године мања је за 7,9%, док је у односу на претходни мјесец текуће године већа за 3,9%.

Индустријска производња остварена у периоду јануар−август 2012. године у односу на исти период прошле године мања је за 5,9%. У истом периоду у подручју *Вађење руда и камена* забиљежена је негативна стопа промјене од 3,6%, у подручју *Прерађивачка индустрија* негативна стопа промјене од 5,6% и у подручју *Производња и снабдијевање електричном енергијом* негативна стопа промјене од 7,3%.

Посматрано по економској намјени индустријских производа у периоду јануар–август 2012. године у односу на исти период прошле године забиљежена је негативна стопа промјене трајних производа од 1,9%, нетрајних производа од 5,9%, интермедијарних производа од 6,8% и енергије од 7,2%, док је код капиталних производа забиљежена позитивна стопа промјене од 9,9%.

**Број запослених у индустрији** у августу 2012. године у односу на јул 2012. године мањи је за 0,2%.

Укупан број запослених у индустрији у периоду јануар−август 2012. године у поређењу са истим периодом прошле године мањи је за 1,7%, при чему је у подручју *Вађење руда и камена* забиљежен пад од 1,5% и у подручју *Прерађивачка индустрија* пад од 2,0%, док је у подручју *Производња и снабдијевање електричном енергијом* забиљежен раст броја запослених од 0,6%.

**Покривеност увоза извозом (у периоду I–VIII 2012.) 53,1%**

Извоз (I-VIII 2012/I-VIII 2011.) смањен 4,8%

У августу 2012. године, остварен је извоз у вриједности 184 милиона КМ и увоз у вриједности од 409 милиона КМ.

У оквиру укупно остварене робне размјене Републике Српске са иностранством у августу ове године, проценат покривености увоза извозом износио је 45,1%.

У периоду јануар–август 2012. године остварен је извоз у вриједности од милијарду и 583 милиона КМ, што је за 4,8% мање у односу на исти период претходне године. Увоз је, у истом периоду, износио 2 милијарде 981 милион КМ, што је за 2,5% више у односу на исти период претходне године.

Проценат покривености увоза извозом за првих осам мјесеци текуће године износио је 53,1%, док је спољнотрговински робни дефицит износио милијарду и 398 милиона КМ.

У погледу географске дистрибуције робне размјене Републикe Српскe са иностранством, у периоду јануар - август 2012. године, највише се извозило у Србију и то у вриједности од 250 милиона КМ, односно 15,8%, те у Италију, у вриједности од 244 милиона КМ, односно 15,4% од укупног оствареног извоза.

У истом периоду, највише се увозило из Русије и то у вриједности од 797 милиона КМ, односно 26,7% и из Србије, у вриједности од 504 милиона КМ, односно 16,9% од укупно оствареног увоза.

Посматрано по групама производа, у периоду јануар−август 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 220 милиона КМ, што износи 13,9% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 833 милиона КМ, што износи 27,9% од укупног увоза.

хиљ. КМ

2011

2012

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.baЈасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |